شروڤەکرنا نەخوشیا
دەربارەی پشکێ
پشکا شرۆڤەکرنا نەخۆشییان ئێک ژ پشکێن پەیمانگەھا تەکنیکی ئامێدێ یە، ل سالا ٢٠١٢-٢٠١٣ ھاتییە دامەزراندن. پرۆگرامێن وێ قوتابی بەرھەڤدکەت کۆ ببیتە کارمەندەکێ پرۆفێشنال د کارێ تاقیگەھێن نوژداریدا، ھەتا کۆ بکاریت ببیتە ھاریکارەکێ باش بۆ نوژدارێ تاقیگەھێ د بوارێ شرۆڤەکرنا نەخۆشیان و کیمیا ژیانی و سیرولوجی و زیندەوەرزانییێ.
بەرپرساتیێن کارمەندێ تاقیگەھێ ئەڤەنە:
١. شرۆڤەکرنا رووناتیێن لەشی.
٢. سەخبێریکرنا ئامیرێن تاقیگەھێ.
٣. راڤەکرنا ئەنجامێن پشکنینان
٤. وەرگرتنا نموونەیان ژ نەخۆشی
کارمەندێ تاقیگەھا نوژداری ھەمی پشکنینێن گشتی ئەنجامددەت ئەوێن پەیوەندی ب کارێ بانکا خوینێ ڤە ھەیی و ھەروەسا پشکنینێن ھستوپاتولجی و ھیماتولوجی و کیمیا ژیانی و و سیرولوجی و زیندەوەرزانییێ. کارمەندێ تاقیگەھێ دیسا دکاریت ل نەخۆشخانە و بنگەھێن ساخلەمییێ و تاقیگەھێن لێڤەگەر و پیشەسازییا ژیانداری کاربکەت.
دەرچۆیێ پشکێ پشتی دوو سالێن خۆ بدوماھی دئینیت دێ باوەرنامەیا دیپلۆمێ بدەستخۆڤە ئینیت (ھاریکارێ تاقیگەھێ) و دێ شێت ل وان دامودەزگەھێن سەر ب وەزارەتا ساخلەمییێ و خواندنا بلند و لێکولینا زانشتی و پشکێن تەندروستی یێن سەر ب وەزارەتا بەرگرییێ ڤە کارکەت.
ئارمانج:
بەرھەمئینانا کارمەندەکێ پرۆفێشنال د بوارێ تەکنیکا دەستنیشانکرنا تاقیگەھیدا پشتی بدوماھیک ئینانا راھێنانێن خۆ، کۆ دێ یێ بکێرھاتی بیت ل پەیمانگەھێن بالا کاربکەت و کارگێرییا تاقیگەھان ژی بکەت و کارێن خوپاراستنێ و دەستنیشانکرنێ ژی ب شێوەیەکێ باش ئەنجامبدەت.
دیتن:
ئەم ھەولددەین باشترین پشک بین تا کۆ باشترین کارمەند بەرھەڤبکەین و کارەکێ پرۆفێشنال بەرھەم بینین.